
	Par bērnu nometnes telpu atbilstību ugunsdrošības prasībām Tautas iela 11, Daugavpils
	


Valsts ugunsdzēsības un glābšanas dienesta (turpmāk – VUGD) Latgales reģiona pārvalde (turpmāk – LRP) 2026. gada 8.jūnija saņēma Jūsu iesniegumu ar lūgumu sniegt atzinumu par telpu atbilstību ugunsdrošības prasībām dienas nometnes “Raibā vasara” (turpmāk – Nometne) rīkošanai Daugavpils Valstspilsētas vidusskolā, Tautas ielā 11, Daugavpilī (turpmāk – Objekts).
VUGD LRP informē, ka saskaņā ar Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” 9.5. apakšpunkta prasībām un ņemot vērā, ka 2026. gada 11.februārī Objektā tika veikta plānota ugunsdrošības pārbaude, VUGD atzinums nometnes organizēšanai nav nepieciešams.
Vienlaikus informējam, ka VUGD LRP nav iebildumu nometnes rīkošanai Objektā. Atgādinām, ka jāievēro Ministru kabineta 2016. gada 19. aprīļa noteikumu Nr. 238 “Ugunsdrošības noteikumi” noteiktās prasības. Papildus informējam, ka fizisko un juridisko personu pienākums ir nepieļaut ugunsgrēka izcelšanos.

